गुरूजी क्रेडिट कार्ड योजना
गुरूजी क्रेडिट कार्ड योजना या गुरूजी स्टूडेंट क्रेडिट कार्ड योजना झारखण्ड सरकार द्वारा राज्य के विद्यार्थियों के लिए एक लाभकारी योजना है, जिसका उद्देश्य 12वीं उत्तीर्ण आर्थिक रूप से कमज़ोर विद्यार्थियों को उच्च शिक्षा के लिए प्रोत्साहित करना है। योजना के तहत सरकार इंजीनियरिंग, मेडिकल, लॉ, रिसर्च, आई.टी.आई., आई.आई.एम. में पढ़ाई हेतु 15 लाख रुपए तक ऋण प्रदान किया जायेगा। इस योजना के माध्यम से आर्थिक रूप से कमज़ोर विद्यार्थियों को बैंक द्वारा बिना सिक्योरिटी के ऋण उपलब्ध कराया जायेगा। इस योजना का नाम झारखण्ड आंदोलनकारी शिबू सोरेन के नाम पर रखा गया है, उन्हें 'गुरूजी' भी कहा जाता है। योजना के अंतर्गत ऋण की राशि 15 साल के भीतर चुकानी होगी, इस पर उन्हें चार प्रतिशत ब्याज देना होगा। लाभार्थियों को पढ़ाई पूरी होने के एक साल बाद उन्हें ईएमआई का भुगतान करना होगा।